SLOVENŠČINA 7. A

DATUM: 1. 6. 2020 (ponedeljek) in 2. 6. 2020 (torek) POGAJALNI POGOVOR

Pozdravljeni, sedmošolci! Tokrat še zadnjič pred snidenjem v živo. ☺

Resnično se že veselim tega, da bomo spet skupaj v razredu.

Prejšnji teden smo se ukvarjali s prepričevalnim pogovorom (nekateri imate še dolg, da ga pošljete).

**Danes bomo naše znanje nadgradili, kajti, če s prepričevanjem ne gre, nam ostane še pogojevanje za dosego želenega cilja.**

Tovrsten pogovor morda pogosteje uporabljamo odrasli (starši z otroki in učitelji z učenci), ampak tudi vi ne zaostajate pri postavljanju pogojev. Ali ne?! Zdaj pa veselo na delo!

 1. V DZ na str. 89 si preberite besedilo pod naslovom Oh, spet nas lovi čas!.

 2. Sledijo naloge na isti strani, na str. 89, in rešite do str. 90 (naloge 1, 2, 3, 4 in 5).

3. Zdaj v zvezke zapišite naslov POGAJALNI POGOVOR in prepišite spodaj zapisani povedi.

Pogovor, v katerem se sogovorca pogajata o določeni temi zaradi različnega mnenja, je pogajalni pogovor. Cilj takega pogovora je doseči soglasje (tj. dogovor, s katerim sta zadovoljna oba).

4. Tudi tokrat se boste preizkusili v pisanju pogovora, in sicer pogajalnega pogovora.

V DZ na str. 92, v nalogi 14 (ne upoštevajte navodil naloge, ampak poglejte le predloge) imate nekaj predlogov, o čem bi se lahko doma pogajali. Tokrat se boste postavili v vlogo vas samih ter v zvezke zapisali pogajalni pogovor med vami in vašimi starši.

 Lahko izberete tudi svoje teme, ki niso navedene med predlogi.

5. V zvezek pravilno prepišite Minutko z g. Pravopisnikom (torek)

 Vaš zapisani pogovor boste fotografirali ali ga napisali v Wordu in mi ga poslali na moj elektronski naslov simona.ucenci@gmail.com do torka, 2. 6. 2020.

Se vidimo v šoli! Učiteljica Simona